Sute de basarabeni au format "coada schimbării" în fața Consulatului Republicii Moldova de la Iași. Stau chiar și două ore pentru a vota.
13 secții de votare sunt deschise în România. La Iaşi, aproximativ 300 de oameni aşteaptă, în ploaie, să voteze. Au așteptat până la două ore pentru a ștampila buletinul de vot.
"Și la Iași se vorbește despre schimbare. Pe strada Consulatului Republicii Moldova sunt mai bine de 300 de persoane. Durează cam două ore să ajungă să voteze, din momentul în care s-au așezat la rând. Schimbare spun toți, însă, cei tineri spun că votul lor de astăzi ar putea schimba ceva. Cei cu care am vorbit, care sunt veniți în Iași de mai bine de 20 de ani, sunt sceptici, dar speră, totuși, că ștampila pe care o pun astăzi pe buletinul de vot le va schimba viitorul copiilor lor", a transmis Ilinca Nazarie, corespondetul Aleph News la Iași.